《鹧鸪天 龙凤兜展彦称弟墓》
清代·朱祖谋

纸蝶风旋土一堆。无多老泪著寒灰。残鹃锦树啼还咽，小雁炉寒梦不回。

身后事，眼前来。青山须办骨同埋。便能世世为兄弟，知否人间更可哀。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。